**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**П О С Т А Н О В Л Е Н И Е**

**от ..................................2019 година**

за изменение и допълнение на Методиката за изчисляване на инфраструктурните такси, събирани от управителя на железопътната инфраструктура, приета с Постановление № 92 от 4 май 2012 година на Министерския съвет (обн. ДВ, бр. 36 от 2012 г.)

**М И Н И С Т Е Р С К И Я Т С Ъ В Е Т**

**П О С Т А Н О В И:**

**§ 1.**  В т. 1 първото изречение се изменя така:

„С методиката се определя таксата за пакета за минимален достъп и за достъп до инфраструктура, която свързва обслужващи съоръжения - такса за достъп и използване.“

**§ 2.**  В т. 2 думите „инфраструктурната такса“ се заменят с „таксата за достъп и използване“, а думите „за използване на железопътната инфраструктура - публична държавна собственост“ се заличават.

**§ 3.**  В т. 3 се правят следните изменения и допълнения:

1. В основния текст думите „инфраструктурната такса“ се заменят с „таксата за достъп и използване“.

2. Подточка 3.1 се изменя така:

„3.1. Определяне на компонентите, формиращи таксата за достъп и използване.

Таксата за достъп и използване съдържа два компонента, такса за преминаване и такса за използване на електрозахранващо оборудване за задвижваща електроенергия. Таксата за преминаване зависи от действително преминатите километри, като измерителите са брутотонкилометри и влаккилометри. Таксата за използване на електрозахранващо оборудване за задвижваща електроенергия зависи от действително разпределената и потребена електрическа енергия по преносната мрежа на управителя, като измерителят е мегаватчас (МWh). Двата компонента отчитат участието на експлоатационните звена в извършването на влаковата услуга и направените за тази цел преки разходи.“

3. В подточка 3.2 първото изречение се заличава, а във второто изречение след думите „Формирането на таксата“ се добавя „за достъп и използване“, а думите „на инфраструктурната такса“ се заличават.

4. В подточка 3.3 думите „Инфраструктурната такса“ се заменят с „Таксата“, а буква „г“ се изменя така:

„г) използване на електрозахранващо оборудване за задвижваща електроенергия.“

5.Подточка 3.4 се изменя така:

„3.4. Определяне размера на ставките на компонентите, формиращи таксата за достъп и използване.

3.4.1. Таксата за достъп и използване е променлива такса, чрез която на управителя на железопътната инфраструктура трябва да бъдат възстановени направените от него разходи, произтекли директно вследствие от извършването на влаковата услуга.

3.4.2. Размерът на ставките за влаккилометър, брутотонкилометър и за използване на електрозахранващо оборудване за задвижваща електроенергия се определя, както следва:

а) размерът на ставките за влаккилометър и брутотонкилометър се определя като отношение между преките разходи, произтекли директно вследствие на извършването на влаковата услуга за сигнализация и телекомуникации, за управление на движението и за железен път и съоръжения за предходна година, отнесени към реализираната обща влакова работа от превозвачите по железопътната инфраструктура, изразена съответно във влаккилометри и брутотонкилометри за същия период;

б) размерът на ставката, формираща такса за използване на електрозахранващо оборудване за задвижваща електроенергия, се определя като отношение между преките разходи за използването на електрозахранващо оборудване за задвижваща електроенергия за предходна година и обща разпределена и потребена електрическа енергия от превозвачите по отчети от електромерите в локомотивите, изразена във мегаватчас (MWh) за същия период.

3.4.3. Ставките за влаккилометър, брутотонкилометър и за използване на електрозахранващо оборудване за задвижваща електроенергия се изчисляват ежегодно по настоящата методика от управителя на инфраструктурата и се одобряват от Изпълнителна агенция „Железопътна администрация“, регулаторен орган в железопътния транспорт, в размер, който пазарът на железопътни услуги може да понесе.

3.4.4. Таксата за преминаване по железопътната инфраструктура и за използване на електрозахранващо оборудване за задвижваща електроенергия не зависи от вида на влаковете и е еднаква за всички железопътни линии от железопътната инфраструктура.“

**§ 4.**  Създават се нови точка 5 и 6:

„5. Начин на изчисляване на дължимата променлива такса за използване на електрозахранващо оборудване за задвижваща електроенергия

Таксата за използване на електрозахранващо оборудване за задвижваща електроенергия се изчислява по следната формула:

=,

където:

– дължима такса за използване на електрозахранващо оборудване за задвижваща електроенергия;

**-** ставка на таксата за използване на електрозахранващо оборудване за задвижваща електроенергия;

- сума на тяговата електрическа енергия, отчетена от електромерите в локомотивите;

*z* – брой локомотиви.

6. Определяне на дължимата такса за достъп и използване.

,

където:

– такса за достъп и използване;

– такса за преминаване;

– такса за използване на електрозахранващо оборудване за задвижваща електроенергия.“

**§ 5.** Досегашните т. 5 и 6 стават съответно т. 7 и 8.

**§ 6.** Досегашната т. 7 става т. 9 и в нея след думите „Определените ставки“ се добавят думите „за такса преминаване“.

**§ 7.** Създава се т. 10:

„10. Фактуриране на таксата за достъп и използване.

За начислената такса за достъп и използване управителят на железопътната инфраструктура издава отделни фактури за:

а) начислената такса за преминаване;

б) начислената такса за използване на електрозахранващо оборудване за задвижваща електроенергия;

в) начислената такса за заявен и неизползван капацитет.“

**ДОПЪЛНИТЕЛНА РАЗПОРЕДБА**

**§ 8.** С Постановлението се въвеждат изисквания на Директива 2012/34/ЕС на Европейския парламент и на Съвета от 21 ноември 2012 година за създаване на единно европейско железопътно пространство (OB, L 343, 14.12.2012 г.) и мерки по прилагане на Регламент за изпълнение (ЕС) 2015/909 на Комисията от 12 юни 2015 г. относно реда и условията за изчисляване на преки разходи, направени вследствие на извършването на влаковата услуга (OB, L 148, 13.06.2015г.).

**ЗАКЛЮЧИТЕЛНИ РАЗПОРЕДБИ**

**§ 9.** Постановлението се приема на основание чл. 35, ал. 3 от Закона за железопътния транспорт.

**§** **10.** Постановлението влиза в сила от деня на обнародването му в „Държавен вестник”.

**МИНИСТЪР-ПРЕДСЕДАТЕЛ:**

**Бойко Борисов**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**Веселин Даков**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Главен секретар на Министерството на транспорта,**

**информационните технологии и съобщенията:**

**Иван Марков**

**Директор на дирекция „Правна” в Министерството на**

**транспорта, информационните технологии и съобщенията:**

**Красимира Стоянова**